|  |
| --- |
| **Priloga 14** |

Vlogi na javni razpis se priloži projekt v elektronski obliki.

V skladu s 23. členom Uredbe je projekt obvezna priloga, ki jo mora vlagatelj priložiti vlogi na javni razpis za podporo iz podukrepa Vzpostavitev in razvoj kratkih dobavnih verig in lokalnih trgov in brez katere se v skladu z zakonom, ki ureja kmetijstvo, vloga zavrže brez pozivanja k dopolnitvi.

V skladu z 22. členom Uredbe mora projekt vsebovati obvezne sestavine, določene v prilogi 1 k Uredbi. Obvezne sestavine projekta so naslednje:

**1. partnerstvo:**

a) vodilni partner,

b) člani partnerstva, ki izvajajo upravičene aktivnosti v skladu s prvim odstavkom 20. člena Uredbe in so upravičeni do povračila stroškov v skladu s tretjim in četrtim odstavkom 20. člena Uredbe,

c) utemeljitev strukture projektnega partnerstva (prispevek in vloga vseh članov partnerstva);

**2. opis glavnih značilnosti projekta:**

a) naslov projekta,

b) namen projekta, pri čemer se upošteva 17. člen Uredbe,

c) povzetek vsebine projekta,

č) prispevek projekta k napredku in dvigu inovativnosti;

**3. vsebina projekta:**

a) cilji projekta,

b) opis načrtovanih ciljev in aktivnosti v povezavi z izpolnjevanjem obveznosti za dosego točk pri merilih za ocenjevanje vlog iz 24. člena Uredbe,

c) načrtovani merljivi rezultati projekta (s kvantitativno opredeljenimi kazalniki),

č) načrtovane aktivnosti projekta: opis aktivnosti iz prvega odstavka 20. člena Uredbe po posameznih članih partnerstva,

d) uporabnost in trajnost rezultatov projekta;

**4. terminski načrt in finančna konstrukcija:**

a) trajanje projekta, pri čemer se upošteva prvi odstavek 22. člena Uredbe,

b) višina načrtovanih upravičenih stroškov, pri čemer je treba upoštevati prvo alinejo tretjega odstavka 22. člena Uredbe,

c) finančna konstrukcija projekta: za posamezno dvanajstmesečno obdobje izvajanja projekta se navedejo upravičene aktivnosti, ki jih bodo izvajali posamezni člani partnerstva, in upravičeni stroški z opredelitvijo in utemeljitvijo stroškov, pri čemer je treba upoštevati prvi, drugi, tretji in četrti odstavek 20. člena Uredbe,

č) lastna udeležba partnerstva pri sofinanciranju projekta;

**5. promocija in razširjanje rezultatov projekta:**

a) podrobnejši opis promocije in razširjanja rezultatov projekta ter vloge vodilnega partnerja pri tem,

b) vloga kmetijskega gospodarstva pri promociji in razširjanju rezultatov in informacij o projektu.

V skladu s tretjim odstavkom 22. člena Uredbe mora biti iz projekta razvidno, da:

– višina upravičenih stroškov iz tretjega odstavka 20. člena Uredbe ne presega zneska, ki se določi v skladu s tretjim, četrtim in petim odstavkom 26. člena Uredbe,

– bo vodilni partner dosegel najmanj 100.000 eurov prihodkov od prodaje proizvodov na lokalnem trgu v zadnjih 12 mesecih pred zaključkom projekta in

– bo vrednost odkupa proizvodov od posameznega kmetijskega gospodarstva v zadnjih 12 mesecih pred zaključkom projekta znašala najmanj 5.000 eurov. Če gre za kmetijsko gospodarstvo iz drugega odstavka 18. člena Uredbe, se kot vrednost odkupa upošteva vrednost proizvodov iz lastne pridelave in lastne predelave proizvodov iz lastne pridelave, ki se določi v skladu s slovenskimi računovodskimi standardi. Če je katero od kmetijskih gospodarstev iz prve alineje prvega odstavka 18. člena te uredbe kmetija, se v vrednost odkupa šteje odkup proizvodov iz kmetijske oziroma dopolnilne dejavnosti na kmetiji.

V skladu s četrtim odstavkom 22. člena Uredbe mora projekt mora vsebovati najmanj aktivnosti:

– vodenje in koordinacija projekta;

– organizacija odkupa in prodaje proizvodov v skladu s četrtim, petim oziroma sedmim odstavkom 18. člena Uredbe;

– promocija lokalnega trga in razširjanje rezultatov projekta.

Ministrstvo za kmetijstvo, gozdarstvo in prehrano je v pomoč vlagateljem pripravilo neobvezujočo predlogo projekta, ki ga vlagatelji lahko uporabijo in se nahaja v Prilogi 27 razpisne dokumentacije.